Feb 23,2017
'ప్యానిక్‌ బటన్‌'తో ఎల్‌జీ స్మార్ట్‌ఫోన్‌..
న్యూఢిల్లీ : సౌత్‌కొరియాకు చెందిన ప్రముఖ ఎలక్ట్రానిక్‌ ఉత్పత్తుల సంస్థ ఎల్‌జీ తొలిసారి ప్యానిక్‌ బటన్‌తో ఎల్‌జీ కే10 స్మార్ట్‌ఫోన్‌ను ఆవిష్కరించింది. దీని ధర రూ.13,990గా కంపెనీ నిర్ణయించింది. ఈ స్మార్ట్‌ఫోన్‌కు ఇందులోని ఎస్‌ఓఎస్‌ ప్యానిక్‌ బటన్‌ను పొందుపరిచారు. ఈ ప్యానిక్‌ బటన్‌ అత్యవసర సమయాల్లో 112 నంబరుకు ఆటోమేటిక్‌గా అనుసంధానం అవుతుందని ఎల్‌జీ ఇండియా కార్పొరేట్‌ మార్కెటింగ్‌ హెడ్‌, అమిత్‌ గుజ్రాల్‌ వెల్లడించారు. ఏదైనా ప్రమాదం లేదా అత్యవసర సమయాల్లో పవర్‌ బటన్‌ను మూడు సార్లు నొక్కినప్పుడు 112కు కాల్‌ వెళ్తొంది. కాగా మార్చి 2017 నుంచి కొత్తగా విడుదల చేసే స్మార్ట్‌ఫోన్‌లలో ప్యానిక్‌ బటన్‌ తప్పనిసరి చేస్తూ ప్రభుత్వం నిర్ణయించిన సంగతి తెలిసిందే. ఈ ఫోన్‌లో ఫీచర్లు ఇలా ఉన్నాయి. 5.3 అంగుళాల టచ్‌ డిస్‌ప్లే, 1.5గిగా అక్టాకోర్‌ ప్రాసెసర్‌, 2జీబీ ర్యామ్‌, అండ్రాయిడ్‌ 7.0 నోగట్‌ ఆపరేటింగ్‌ సిస్టమ్‌ను పొందుపర్చినట్టు తెలిపింది. అలాగే 4జీ వోల్ట్‌, 13 ఎంపీ వెనుక, 5 ఎంపీ ముందు కెమేరా, 2,800 ఎంఏహెచ్‌ బ్యాటరీ సామర్థ్యంతో అందిస్తున్నట్టు పేర్కొంది. ఈ నెల 26 నుంచి ఈ స్మార్ట్‌ఫోన్‌ వినియోగదారులకు అందుబాటులోకి రానున్నట్టు తెలిపింది.
మీ స్నేహితులకు రికమెండ్ చెయ్యండి